  Майя Бывальцева 14-тӥ тулыспалэ Ижкарын WorldSkills Russia огазеяськонлэн кабесъёсызъя «Егит удысужчиос» кыкетӥзэ улосвыл чемпионатэз сӥё-дано усьтӥзы. Вожвылъяськонъёс озьы ик мынозы Сарапулын, Глазкарын, Воткаын, Можгаын но Уваын. Со сярысь ивортэ «Удмуртия» агентстволэн корреспондентэз. Чемпионатэз усьтонын егитъёслы вазиськиз элькунлэн тӧроез Александр Соловьёв. Улосвылмы понна та туж кулэ ужрад… Ар талэсь азьвыл Удмурт Элькун но удысужлыко огазеяськонъёсты но ужасьёсты азинтонъя агентствоослэн WorldSkills Russia союззы куспын валче ужанъя тупанкыл юнматэмын вал… Оскисько, чемпионатэз ортчытон элькунлэн экономикаезлы быгатонлыко ужасьёсты дасяны, дышетсконниослэсь но валтӥсь предприятиослэсь кусыпъёссэс азинтыны юрттоз. Вылӥ вормонъёс туннэ — та выллем федерал но дунневыл ужрадъёсын вормыны инъет Удмуртилэн тӧроез Александр СоловьёвСцена вылысен егитъёслы озьы ик вазиськизы Удмуртиысь Кун Кенешлэн тӧроез Владимир Невоструев, элькун кивалтэтлэн тӧроезлэн воштӥсез Сергей Фефилов, дышетонъя но тодосъя министр Алексей Шептали, но Ижкарлэн тӧроез Юрий Тюрин. Кыкетӥяз WorldSkills Russia улосвыл чемпионатын пыриськисез но, ӧръёсыз но тросгес луизы. Таяз арын 220-лэсь трос егитъёс 29 ӧръёсын вожвылъяськозы. Кылем арын 15 номинациосын 100 пала адями ассэ возьматӥз. Со сярысь журналистъёслы вераз Сергей Фефилов. «Удмуртиысь сяна, Москваысь но Москва улосвылысь, Татарстанысь, Пермь шаерысь но эшшо кӧня ке улосвылъёсысь пыриськисьёс вань. Ми понна та туж бадӟым ужрад. Учке — Удмурт Элькунын кутскыса, ас ӧръя дуннелэн чемпионатаз вуыны луэ! Ми со калыккуспо ӵошатскон борды итӥськимы но сое азьланяз но вӧлмытомы, географиез но ӧръёслэсь лыдзэс паськытатомы, вань ӧнерчиос мед шедёзы, кудъёссэ ми улосвылын дасяськомы». — ватсаз со. Вожвылъяськон сяна, форумын мукет ужрадъёс но луозы. Туннэ, 14-тӥ тулыспалэ, кылсярысь, Ижкарысь вузкаронъя но экономикая техникумын «Чемпионаты WorldSkills — инновационный ресурс развития профессионального образования» котырес ӝӧк ортчоз. «Улосвыл чемпионат улсын ми туннэ егитъёс понна дышетон интыосын вакансиосъя ярмарка ортчытӥськомы. Отчы 20-лэсь трос уж сётӥсьёс пырисько… Со дышетон юртъёсты али гинэ йылпумъясь, али ужаны кутскись егитъёслы чакламын. Отын ик ӧнеръёс сярысь тодыны быгатозы школаын дышетскисьёс но. Ньыль нуналскын татчы тросысьтыз школаосысь классъёс вуылозы шуыса малпаськомы», — вераз Удмуртиысь ужъя но миграци политикая министр Надежда Губская. Удмуртиын WorldSkills Russia чемпионатлэн улосвыл люкетэз кутскиз 7 фото Тодэ вайытом, рабочей ӧнеръёсъя WorldSkills Russia чемпионатлэн улосвыл люкетэз Удмуртиын 14–17 тулыспалэ ортчоз. Тегъёс: Мерлык Промышленность Дышетон Ижкар ВладимирНевоструев ЮрийТюрин Удмуртия АлександрСоловьёв НадеждаГубская СергейФефилов АлексейШепталин  